Revidering af skolestyrelsesvedtægt 
Sagsfremstilling 
169.     Revidering af skolestyrelsesvedtægt - Åbent 
  
  
SAGENS INDHOLD 
Byrådet skal, jævnfør folkeskolelovens § 41, fastsætte en vedtægt for styrelsen af kommunens skolevæsen efter 
indhentelse af udtalelse fra skolebestyrelserne. 
  
Børne- og Skoleudvalget sendte forslag til revideret skolestyrelsesvedtægt i høring ved skolebestyrelserne 2. juni 
2014. Ved høringsfristen 31. august 2014 var der indkommet høringssvar fra alle skolebestyrelser. 
  
Høringssvarene er gengivet i fuld længde i vedlagte bilag, hvor Børn og Skole også kommenterer de enkelte 
spørgsmål og forslag fra bestyrelserne På den baggrund er en række mindre ændringer indarbejdet i vedlagte 
reviderede forslag til skolestyrelsesvedtægt: SFO-leder rettes til SFO/indskolingsleder, ressortudvalg rettes til 
Børne- og Skoleudvalg, Tungelundskolens aldersintegrerede indskoling tilføjes. 
  
Styrelsesvedtægten supplerer folkeskoleloven, de tilhørende bekendtgørelser, byrådets politiske beslutninger og mål 
og rammer for kommunens skolevæsen. I vedtægten fastsætter byrådet de nærmere retningslinjer for styrelsen af 
kommunens skolevæsen. I et bilag til vedtægten beskrives de beslutninger, som byrådet har truffet vedrørende 
skolestruktur mv. 
  
Styrelsesvedtægten revideres som følge af lovændringer i forbindelse med folkeskolereformen og byrådets 
vedtagelse 25. februar 2014 af Læring, Trivsel og Samarbejde – folkeskolereformen i [adresse]. De 
foreslåede ændringer begrænser selve vedtægtsdelen og udvider samtidig styrelsesvedtægtens bilagsdel. 
  
VURDERING 
Favrskov Kommunes skolestyrelsesvedtægt foreslås revideret i forbindelse med folkeskolereformen og byrådets 
beslutninger om reformens realisering. Forslaget til skolestyrelsesvedtægten fremgår af vedlagte bilag.  
  
Børn og Skole vurderer, at forslaget skaber sammenhæng mellem styrelsesvedtægt, lovgivning og beslutningerne i 
Læring, trivsel og samarbejde – folkeskolereformen i [adresse].  
  
Følgende er revideret i vedtægten som følge af folkeskolereformen og byrådets beslutninger om reformens 
 
Byråd 
23. september 2014 
Sagsnr. 710-2010-
49098 
Dok.nr. 710-2014-
210954 
Sagsbehandler 
DPHPJE 
  
Tidl. politisk behandling 
BS-U, 02.06.14, pkt. 35 
Forventet sagsgang 
BS-U, ØK, BY 
Lovgrundlag 
Folkeskoleloven, BEK. nr. 28 14/01/14 
realisering: 
  
· Muligheden for at, Byrådet udpeger et byrådsmedlem, som kan deltage i skolebestyrelsens arbejde og muligheden 
for at oprette et fælles rådgivende organ for kommunens skolevæsen er tilføjet. 
· Regler for valg af forældrerepræsentanter til skolebestyrelsen fastsættes i et bilag til skolestyrelsesvedtægten 
fremfor i selve vedtægten jf. den ny skolebestyrelsesbekendtgørelse. 
· Bestemmelser om skolebestyrelsens mødevirksomhed og bestemmelsen om oprettelse af elevråd er flyttet til 
bilaget. 
· Bestemmelsen om oprettelse af pædagogisk råd er fjernet som konsekvens af ændringer af folkeskoleloven og 
byrådets beslutning på området. 
  
Følgende er revideret i bilag til vedtægten som følge af folkeskolereformen og byrådets beslutninger om reformens 
realisering: 
  
· Regler for valg af forældrerepræsentanter til skolebestyrelsen er revideret efter den ny bekendtgørelse og indsat:  
- Den ny bekendtgørelse gør det nemmere at indtræde og udtræde af en skolebestyrelse. 
- Det er tilføjet, at forældrerepræsentanter vælges på et møde - før var det alene en mulighed. 
- Det er tilføjet, at SFO-lederen kan deltage i skolebestyrelsesmøderne uden stemmeret. 
- Favrskov Kommunes skoler har i den seneste valgperiode haft mulighed for at køre forsøg med toårige 
valgperioder frem for fireårige. På baggrund af ovenstående lempelser er der ikke ansøgt om en ny dispensation fra 
valgperiodens længde via udfordringsretten. 
· Værdigrundlag for arbejdet på folkeskolerne i [adresse] erstatter tidligere afsnit om samarbejde. 
· Undervisningens ordning og timetal er fjernet som konsekvens af fastsættelse af timetal ved lov – jf. ændringer af 
folkeskoleloven. 
  
Mindre ændringer: 
  
· Selvstændig oplistning af kommunale indsatsområder på skoleområdet er fjernet. Disse fremgår også af afsnit 1.1. 
Pædagogisk målsætning for Favrskov Kommunes skoler. 
· Afsnit om specialpædagogisk bistand og Rådgivningscentret er opdateret som følge af Udviklingsplan på 
specialundervisningsområdet. 
  
Enkelte af skolestyrelsesvedtægtens bilag afventer kommende lovgivning på om-rådet, før de kan redigeres. Det 
drejer sig eksempelvis om 6.2 Samarbejdet med Ungdommens Uddannelsesvejledning (UU) og 6.7 
Erhvervspraktik, der begge afventer vejledningsreformen.  
  
Byrådet kan beslutte, at en eller to pladser i en skolebestyrelse skal tildeles repræsentanter for det lokale erhvervsliv, 
lokale ungdomsuddannelsesinstitutioner eller lokale foreninger jf. folkeskoleloven. 
  
Skolestyrelsesvedtægten har været i høring ved skolebestyrelserne, som alle har indsendt høringssvar. Se vedlagte 
bilag med høringssvar. Skolebestyrelserne er generelt positive over for de foreslåede justeringer og har 
bemærkninger til følgende: 
  
· To bestyrelser nævner, at det er positivt, at det er blevet lettere at træde ind og ud af skolebestyrelsen. Tre 
beklager, at forsøget med de toårige valgperioder ikke er søgt forlænget.  Én bestyrelse opfordrer byrådet til at 
ansøge herom, og fremhæver samtidig, at det er positivt at muligheden for forskudte valg er bevaret. 
· Fire bestyrelser understreger, at det er vigtigt, at det er skolebestyrelsen, der inviterer eventuelle eksterne 
deltagere. 
· Tre skolebestyrelser er positive over for muligheden for at anmode Byrådet om at et byrådsmedlem udpeges til at 
deltage i skolebestyrelsesmøder. 
· To skolebestyrelser fremhæver, at man ønsker at bibeholde den høje grad af decentralisering, og at et eventuelt 
fælles rådgivende udvalg skal give plads til lokale forskelle. En af bestyrelserne opfordrer til, at et eventuelt fælles 
rådgivende udvalg udelukkende drøfter konkrete problemstillinger rejst på dialogmøder. 
· To skolebestyrelser fremhæver, at bekendtgørelsen for kvalitetsrapporter er udsendt. En bestyrelse opfordrer 
byrådet til at overveje formålet med kvalitetsrapporten og udvide rapporten med relevante kommunale data samt 
fastholde oplysninger på skoleniveau. 
· To skolebestyrelser vil have ændret SFO-leder til SFO/indskolingsleder.  
· En skolebestyrelse har bemærkninger til budgetprocessen. 
  
Børn og Skole har følgende bemærkninger til høringssvarene: 
  
· [adresse] har haft mulighed for at køre forsøg med toårige valgperioder frem for fireårige i den seneste 
valgperiode ved hjælp af udfordringsretten. Oprindeligt var forsøg under udfordringsretten afgrænset til at løbe frem 
til slutningen af 2011, hvorefter den er forlænget flere gange. Senest med økonomiaftalerne mellem regeringen og 
KL for 2013, hvor udfordringsretsordningen blev forlænget frem til udgangen af 2015. På baggrund af de forenklede 
regler for valg til skolebestyrelser og det faktum, at det ikke længere er borgerligt ombud at være 
forældrerepræsentant i en skolebestyrelse, så man kan udtræde, når man vil, vurderer Børn og Skole, at muligheden 
for at sidde i en skolebestyrelse i 2, 4 eller 6 år er fuldt til stede. 
· Børn og Skole anbefaler, at det overlades til skolebestyrelserne at indbyde andre til at deltage i møderne, når der 
behandles spørgsmål af særlig interesse for dem: Dels på baggrund af de indkomne høringssvar og dels på 
baggrund af bestyrelsernes høringssvar i forbindelse med behandlingen af notatet Læring, trivsel og samarbejde - 
folkeskolereformen i [adresse]. Her gav bestyrelserne overvejende udtryk for, at skolebestyrelserne ikke 
ønsker permanente repræsentanter for foreningsliv og erhvervsliv i bestyrelserne. Men at disse parter kan inviteres til 
at deltage i møderne efter behov. 
  
INDDRAGELSE/KOMMUNIKATION 
Skolestyrelsesvedtægten har været i høring ved skolebestyrelserne.  
  
ØKONOMISKE KONSEKVENSER 
Ingen 
                                                                                      
INDSTILLING 
Børne- og skoledirektøren indstiller til Byrådet: 
  
1.    At den reviderede skolestyrelsesvedtægt godkendes med ændringer på baggrund af høringssvarene 
  
BESLUTNING 
  
Børne- og Skoleudvalget, 11. september 2014: 
Fraværende: Ingen 
  
Indstilles godkendt. 
  
Økonomiudvalget, 16. september 2014: 
Fraværende: Pia Bach 
  
Indstilles godkendt. 
  
Bilag 
  
  
  
  
Høringssvar 
710-2014-141481 
Skolestyrelsesvedtægt 2014 efter høring 
710-2014-200516 
Byråd, 23. september 2014: 
Fraværende: Lasse Olesen 
  
Godkendt. 
